വീണ്ടും താരമായി മാധവന്റെ മകന് മകനോട് നന്ദി പറഞ്ഞ് അലൈപായുതേ താരം ! മലയാളികള് ഉള്പ്പടെ നിരവധി ആരാധകരുള്ള തെന്നിന്ത്യന് താരമാണ് ആര് മാധവന്. അലൈപ്പായുതേ എന്ന ചിത്രത്തിലൂടെ തെന്നിന്ത്യന് സിനിമാപ്രേമികളുടെ ഒന്നടങ്കം ഹൃദയം കവര്ന്ന താരം ബോളിവുഡില് വരെയാണ് ചുവട് വെച്ചത്. സമൂഹമാധ്യമങ്ങളിലും സജീവമായ താരം പങ്കുവയ്ക്കുന്ന ചിത്രങ്ങള്ക്കും വിഡിയോകള്ക്കുമെല്ലാം വലിയ സ്വീകാര്യതയാണ് ലഭിക്കാറുള്ളത്. അത്തരത്തില് മകന്റെ വിജയം ആഘോഷമാക്കുകയാണ് മാധവന് ഇപ്പോള്. അടുത്തിടെ സമാപിച്ച നീന്തല് ചാമ്ബ്യന് ഷിപ്പില് മാധവന്റെ മകന് വേദാന്ത് മഹാരാഷ്ട്രക്ക് വേണ്ടി ഏഴ് മെഡലുകളാണ് നേടിയത്.ബസവനഗുഡി അക്വാട്ടിക് സെന്ററില് നടന്ന മല്സരത്തില് നാല് വെള്ളിയും മൂന്ന് വെങ്കലവും ഈ പതിനാറുകാരന് സ്വന്തമാക്കിയെന്നാണ് റിപ്പോര്ട്ട്.മത്സരത്തില് മഹാരാഷ്ട്രയെ പ്രതിനിധീകരിച്ച് 800 മീറ്റര് ഫ്രീസ്റ്റൈല് നീന്തല്, 1500 ഫ്രീസ്റ്റൈല് നീന്തല്, 4100 ഫ്രീസ്റ്റൈല് റിലേ, 4200 ഫ്രീസ്റ്റൈല് റിലേ ഇനങ്ങളില് ആണ് വേദാന്ത് വെള്ളി നേടിയത്. 100 മീറ്റര് ഫ്രീസ്റ്റൈല് നീന്തല്, 200 മീറ്റര് ഫ്രീസ്റ്റൈല് നീന്തല്, 400 മീറ്റര് ഫ്രീസ്റ്റൈല് നീന്തല് ഇനങ്ങളില് വേദാന്ത് വെങ്കല മെഡലുകള് നേടുകയും ചെയ്തു. മകന്റെ നേട്ടങ്ങളില് ഏതൊരു അച്ഛനെയും പോലെ അഭിമാനിക്കുന്ന വ്യക്തിയാണ് മാധവനും.അത് മകനെ കുറിച്ച് അദ്ദേഹം പറയുന്ന കാര്യങ്ങളില് നിന്ന് തന്നെ വ്യക്തമാണ്. ഞാന് മികവ് കാണിച്ച മിക്കവാറും എല്ലാ കാര്യങ്ങളിലും എന്നെ തോല്പ്പിച്ചതിനും എന്നെ അസൂയപ്പെടുത്തുന്നതിനും നന്ദി, എന്റെ ഹൃദയം അഭിമാനം കൊണ്ട് നിറയുന്നു. എന്റെ കുട്ടി, നിന്നില് നിന്ന് എനിക്ക് ഒരുപാട് പഠിക്കാനുണ്ട്. നീ പൗരുഷത്തിന്റെ പടിവാതിലിലേക്ക് കടക്കുമ്ബോള്, നിനക്ക് ഞാന് 16 ാം ജന്മദിനാശംസകള് നേരുന്നു, ഞാന് അനുഗ്രഹീതനായ ഒരു പിതാവാണ്. വേദാന്തിന്റെ കഴിഞ്ഞ ജന്മദിനത്തില് മകന് ആശംസകള് നേര്ന്നുകൊണ്ട് താരം കുറിച്ചത് ഇങ്ങനെയായിരുന്നു. Related Items: r madhavan